《不明池 玉华阁醉中留别》
清代·姚燮

藏径多花，环檐有竹，静阁纤埃不到。屏六曲、香深烛烂，尚携得、不樽共倒。

剧怜他、玉骨梅臞，更郁匿、青杜红蘅怀抱。甚雨拉湘弦，虹挥吴铗，绮想离愁都扫。

我醉颓然还脱帽。倚东面危栏，仰看天小。思来日、春莺碧树，倏归路、夕阳衰草。

便明朝、下濑寻船，要泊叶鸥江，漂翎燕道。说盼月当圆，分钗待合，些事他年难料。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。